Belçikalı Mariya-Esmeralda (III Leopoldun qızı)

Belçikalı Mariya-Esmeralda Adelayd Lilyan Anna Leopoldina (; ) — Belçika kralı III Leopoldun ikinci evliliyindən doğulan qızı, Belçika şahzadəsi. Kralın gizli evliliyindən dünyaya gəlməsi səbəbilə, şahzadə titulu daşımasına baxmayaraq Belçika taxt-tacından məhrum edilmişdir.

30 sentyabr 1956-cı ildə Laykendə dünyaya gəldi. Atası taxtdan əl çəkdirilən keçmiş Belçika kralı III Leopold, anası isə onun gizlicə evləndiyi ikinci xanımı Mariya Lilyan Baeldir. Vəftiz atası isə ögey qardaşı olan II Albertdir. Valideynlərinin gizlicə evlənməsi səbəbilə Mariya-Esmeralda kralın rəsmi övladı olaraq qəbul edilsə də, Belçika taxt-tacından məhrum edildi. 5 aprel 1998-ci ildə Londonda ingilis əsilli farmakoloq Sör Salvador Monkada ilə evləndi. Cütlüyün bu nigahdan 2 övladı dünyaya gəldi.

 Aleksandra Leopoldina Monkada (4 avqust 1998, London)
 Leopold Danyel Monkada (21 may 2001, London)

Jurnalistika üzrə təhsil alan Mariya-Esmeralda yazar və jurnalist olaraq fəaliyyət göstərir. Bundan başqa qadın haqlarının müdafiəsi və təbiətin mühafizəsi üzrə aktivist fəaliyyətləri vardır.

 Mənbə 

 Séguy, Philippe (2008-04-29). "Léa de Belgique: Il faut en finir avec le malheur". Point de Vue (in French): 18–21
 "La Princesse Esmeralda de Belgique filme le Parc des Virunga - Parc National des Virunga"
 "A wife loved by a king but not her people". The Sydney Morning Herald. 20 June 2002
 "H R H Princess Liliane of Belgium". The Daily Telegraph. 10 June 2002
 Geais, Pierrick (12 February 2021). "L'histoire d'amour du roi Léopold III qui a scandalisé la Belgique". Vanity Fair (in French)

 İstinadlar